LIBER OCTAVUS. 63 



tis, modo non ad perfidiam, sed ad cautionem et 

 moderationem, adhibeatur ; &quot; Et ames tanquam 

 inimicus futurus, et oderis tanquam amaturus.&quot; 

 Nam utilitates quasque mirum in modum prodit et 

 corrumpit, si quis nimium se immerserit amicitiis 

 infelicibus, molestis et turbidis odiis, aut puerilibus 

 et futilibus aemulationibus. 



Hsec, exempli loco, circa doctrinam de Ambitu 

 Vitae sufficient. Illud enim hominibus in memoriam 

 subinde reducendum est, longe abesse ut adumbra- 

 tiones istae, quibus utimur in Desideratis, loco justo- 

 rum tractatuum ponantur ; sed sint solummodo 

 tanquam schedae aut fimbriae, ex quibus de tela 

 integra judicium fieri possit. Neque rursus ita 

 desipimus, ut fortunam absque tanto quantum 

 diximus rnolimine minime parari asseramus. Probe 

 enim novimus, earn tanquam sponte in gremium 

 aliquorum defluere : alii autem earn diligentia sola 

 et assiduitate (cautione nonnulla aspersa) absque 

 arte multa aut operosa adipiscuntur. Verum sicut 

 Cicero, oratorem perfectum depingens, non id vult 

 ut caussidici singuli tales esse debeant aut possint : 

 ac rursus, sicut in principe aut aulico describendo 

 (quod nonnulli tractandum susceperunt) modulus 

 effingitur prorsus secundum artis perfectionem, non 

 autem secundum practicam vulgatam ; idem et nos 

 in politico instruendo praestitimus, politico (inquam) 

 quoad fortunam propriam. 



Enimvero illud utique monendum, Prsecepta, quse 

 circa hanc rem delegimus et proposuimus, omnia 

 ex genere eorum esse quae Bonas Artes vocantur. 



